b'\n_START_ARTICLE_\nEn passant\n_START_PARAGRAPH_\nEn passant (francosko mimogrede) je \xc5\xa1ahovska poteza, s katero lahko igralec s svojim kmetom izjemoma vzame nasprotnikovega v kmeta, ki se je v prej\xc5\xa1nji potezi iz svoje za\xc4\x8detne razporeditve ravnokar pomaknil za dve polji naprej. To pravilo lahko izvede le kmet, nemudoma po premiku kmeta za dve polji iz svoje izhodi\xc5\xa1\xc4\x8dne razporeditve in je edino \xc5\xa1ahovsko pravilo s katerim kak\xc5\xa1na figura vzame drugo ne da bi se pri tem pomaknila na njeno polje._NEWLINE_Pravilo seveda velja za oba igralca, ki ga lahko izvajata v katerikoli fazi igre, \xc4\x8de jima razporeditev to omogo\xc4\x8da. Pomembno pa je, da se en passant izvede takoj za premikom nasprotnika in ne \xc5\xa1ele \xc4\x8dez dve ali ve\xc4\x8d potez._NEWLINE_Zaradi tega, ker nam jemanje en passant nekaj pove o preteklosti igre (namre\xc4\x8d, da se je nasprotnikov kmet premaknil za dve polji naprej, ne pa morebiti dvakrat jemal) in zaradi redkosti uporabe, to pravilo pogosto nastopa v problemih retrogradne analize.'